text: مزید براں ، ایسٹرن پیری فیرل ایکسپریس وے میں انفارمیشن ٹیکنا لوجی ( آئی ٹی ) پر مبنی انٹلی جینٹ ٹرانسپورٹیشن سسٹم ( آئی ٹی ایس ) نافذ کرنے کی تجویز ہے ۔آئی ٹی ایس کے استعمال سے خود کار ٹولنگ ، الیکٹرانک ٹول وصولی ، ویڈیو کانفرنس کے علاوہ ، حادثاتی بندوبست کے نظام کے ساتھ ترقی یافتہ ٹریفک مینجمنٹ سسٹم ( اے ٹی ایم ایس ) کا استعمال ممکن ہو سکے گا ۔ امید ہے کہ آئی ٹی ایس سے ٹریفک کی بھیڑ بھاڑ کم کرنے میں مدد ملے گی ۔ علاوہ ازیں ، ٹریفک کی آمد و رفت بلا رکاوٹ ہو سکے گی اور سڑک سلامتی میں اضافہ ہو گا۔